Justin Timberlake

**Justin Randall Timberlake** (født 1981) er en amerikansk sanger og skuespiller som ble kjent som vokalist i popgruppen 'N Sync.

## Biografi
Justin Timberlakes karriere begynte etter hans opptreden på talentshowet *Star Search* på amerikansk fjernsyn, og ble en av medlemmene i tenåringsshowet *The New Mickey Mouse Club*. Her opptrådte han blant annet sammen med popsangerne Britney Spears og Christina Aguilera, så vel som 'N Sync-kollega Joshua Chasez. Timberlake hadde et forhold til Britney Spears etter at 'N Sync ble populære og Spears hadde påbegynt sin egen popkarriere. Begge var meget populære tenåringsidoler, og deres forhold og brudd skapte store overskrifter.

Justin er en stor fan av Michael Jackson, og han sier at det var Jackson som var grunnen til at han ville være en artist. I november 2002 lanserte Timberlake sitt solodebutalbum, *[[Justified]]*. I motsetning til 'N Sync musikk, som ble klassifisert som tenåringspop, var *Justified* sterkt påvirket av R&B. Albumet debuterte som nr. 2 på albumlisten Billboard Top 200 og har solgt over tre millioner i USA alene og syv millioner album på verdensbasis.

På slutten av 2002 var Timberlake den første stjernen noensinne som ble *Punk'd* av Ashton Kutcher i premiereepisoden av MTV-serien med samme navn. Kutcher og hans gruppe overbeviste Timberlake at det amerikanske skattevesenet, IRS, krevde inn hans eiendommer på grunn av manglende innbetalt skatt.

I februar 2004, på Super Bowl XXXVIII-showet opptrådte Timberlake sammen med sanger Janet Jackson foran mer enn 100 millioner tilskuere og TV-seere. I deres opptreden, mens Jackson sang teksten «gonna have you naked by the end of this song», ('skal ha deg naken innen slutten av denne sangen'), rev han av henne en del av kostymet hennes, som gjorde at det meste av hennes høyre bryst ble blottet. CBS, NFL og MTV, som produserte dette halvtimes showet, benektet alt ansvar under den kommende mediedebatten som oppsto, og skylte på «svakhet i tøyet».

Jackson offentliggjorte en innspilt unnskyldning, og brukte «svakhet i tøyet»-frasen. Timberlake ga en ferdigskrevet unnskyldning da han mottok sin første av to Grammy-priser tidlig i 2004 (en for Beste popvokal-album for *Justified* og den andre for Beste mannlige popvokal-performance for «Cry Me a River»). Timberlake innledet et forhold til skuespilleren Cameron Diaz tidlig i 2003. Mange tilhengere reagerte på aldersforskjellen på nesten ti år, men det virker ikke som det har brydd Timberlake.

Under innspillingen av singelen «Signs» med Snoop Dogg ble det oppdaget at han hadde halsproblemer. Han fikk fjernet noen små cyster fra stemmebåndene i en operasjon den 5. mai 2005 for å redde sangkarrieren. Han fikk råd om ikke å synge eller snakke høyt i minst 5 måneder. I 2006 slapp han, etter 4 år, sitt andre album: *Futuresex/Lovesounds*. Samme år var han vert for MTV Europe Music Awards i København og var også en av artistene som skulle opptre under utdelingen. I tillegg var han nominert i to kategorier (Beste Mannlige Artist og Beste Pop). Han vant begge prisene.

## Filmkarriere
Timberlake har også etterhvert opparbeidet seg til å bli en respektert skuespiller i Hollywood. Først og fremst er han kjent for å ha spilt Sean Parker i den biografiske Oscar-favoritten *[[The Social Network]]* (2010), som handler om oppfinnelsen av Facebook, mot blant andre Jesse Eisenberg og Andrew Garfield. Filmen vant hele tre Oscar-statuetter. I tillegg har han vært med i filmer som *[[Alpha Dog]]* (2006), *[[Shrek den tredje]]* (2007), *[[Yogi Bear]]* (2010), *[[Bad Teacher]]* (2011), *[[Friends with Benefits]]* (2011) og *[[In Time]]* (2011).

## Diskografi
### Studioalbum
#2002: *Justified* (+ 7,9 millioner solgt)
#2006: *FutureSex/LoveSounds* (+ 8,6 millioner solgte)
# 2012: *The 20/20 Experience*
# 2013: *The 20/20 Experience – 2 of 2*
# 2018: *Man of the Woods*
# 2024: *Everything I Thought It Was*

### Singler
* *Justified*
** «Like I Love You» (feat. Clipse) (2002) 
** «Cry Me a River» (feat. Timbaland) (2002) 
** «Rock Your Body» (2003) 
** «Señorita» (feat. Pharrell Williams) (2003)
* *FutureSex/LoveSounds*
** «Sexyback» (2006)
** «My Love» (feat. T.I.) (2006)
** «What Goes Around...Comes Around» (2007)
** (Lovestoned/I Think She Knows)) (2007)
* Singler ikke gitt ut på album
** «I'm Lovin' It» (McDonald's-markedsføringskampanje – kun tilgjengelig for nedlastning) (2003)
* Gjesteopptredener:
** «Work It» (Nelly feat. Timberlake) (2003) 
** «Where Is the Love?» (The Black Eyed Peas feat. Justin Timberlake) (2003) 
** «Work It (Reinvention)» (Nelly feat. Justin Timberlakes) (2003) 
** «Signs» (Snoop Dogg feat. Justin Timberlake og Charlie Wilson) (2005)
** «Ayo Technology» (50 Cent feat. Justin Timberlake og ((Timbaland)) (2007)
** «4 minutes» (Madonna feat. Justin Timberlake and Timbaland) (2008)

## Filmografi
* *[[Runner, Runner]]* (2013)
* *[[Inside Llewyn Davis]]* (2013) – Jim Berkey
* *[[Trouble with the Curve]]* (2012) – Johnny Flanagan
* *[[Saturday Night Live]]* (2008–12) – Irving Hillman / Janitor / Lou/Justin Vernon / Singer (4 episoder)
* *[[In Time]]* (2011) – Will Salas
* *[[Friends with Benefits]]* (2011) – Dylan Harper
* *[[Bad Teacher]]* (2011) – Scott Delacorte
* *[[The Cleveland Show]]* (2011) – Booger
* *[[Yogi Bear]]* (2010) (stemme) – Boo Boo
* *[[The Social Network]]* (2010) – Sean Parker
* *[[Jerry (film)|Jerry]]* (2009) – Jerry
* *[[The Open Road]]* (2009) – Carlton Garrett
* *[[The Love Guru]]* (2008) – Jacques Grande
* *[[Shrek den tredje]]* (2007) (stemme) – Artie
* *[[Black Snake Moan]]* (2006) – Ronnie
* *[[Southland Tales]]* (2006) – Private Pilot Abilene
* *[[Alpha Dog]]* (2006) – Frankie Ballenbacher
* *[[Edison (film)|Edison]]* (2005) – Pollack
* *[[Longshot]]* (2001) – Valet
* *[[On the Line]]* (2001) (ukredittert) – Make-Up Artist
* *[[Model Behavior]]* (2000) (TV) – Jason
* *[[Touched by an Angel]]* (1999) – Street Performer (1 episode)

## Referanser


## Eksterne lenker
* 
* 
* 
* 
* Justin-Timberlake.net